Хайнрих Хайне
Девойко, ти цвете си също…

Превод от немски: Димитър Стоевски, 1947

chitanka.info

Девойко, ти цвете си също —

тъй мила и чиста и нежна;

когато те гледам, изпълва

сърцето ми горест безбрежна.

Бих искал с молитва над тебе

ръце да разперя в закрила —

дано те Бог всявга запази

тъй чиста и нежна и мила.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.